stanford-oval/wikipedia huggingface dataset:
Mjømnan kirkko

| Mjømnan kirkko Mjømna kyrkje |
| --- | --- |

Sijainti:  Gulen, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1901
Suunnittelija:  Anders Korsvoll
Materiaali:  puu
Istumapaikkoja:  310
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Mjømnan kirkko (norj. Mjømna kyrkje) on Gulenin kunnassa Norjassa sijaitseva puinen pitkäkirkko vuodelta 1901.
Aiheesta muualla

Kuvia tai muita tiedostoja aiheesta Mjømnan kirkko Wikimedia Commonsissa
Määri

Määrin sijainti Euroopan unionissa
Tšekin maat ja nykyiset hallintoalueet
Määrin vaakuna
Määrin lippu
Määri (tšek. Morava, saks. Mähren ja lat. Moravia) on historiallinen maakunta nykyisessä Tšekin tasavallassa. Tšekin tasavalta koostuu kolmesta historiallisesta maakunnasta, Böömistä, Määristä ja pienestä osasta Sleesiaa. Määri  ei ole toisen maailmansodan jälkeen ollut virallinen hallintoalue. Sen nykyinen pääkaupunki on Brno, mutta historiallinen keskus oli kolmikymmenvuotiseen sotaan saakka Olomouc. Määri kattaa Tšekin pinta-alasta vajaan kolmasosan.
Määrissä puhutaan tšekin yleiskielestä poikkeavia murteita. Jotkut määriläiset eli moraavit määrittelevät itsensä etnisesti tšekeistä eli böömiläisistä erilliseksi ryhmäksi. Kun vielä vuonna 1991 maan väestöstä 1 362 000 ihmistä eli 13,2 prosenttia ilmoitti olevansa määriläisiä, on määrä vuoteen 2001 mennessä supistunut 380 000:een eli 3,7 prosenttiin.selvennä
Historia

Varhemmin kelttien ja myöhemmin germaanien asuttama Määri päätyi 500-luvun lopulla länsislaavien asuinalueeksi, ja 800-luvulla se oli niin kutsutun Suur-Määrin valtakunnan keskus. Vaikka alue oli tšekinsukuisten asuttama, se ei suinkaan alusta alkaen kuulunut prahalaisten muodostamaan ruhtinaskuntaan, vaan sillä oli omat paikalliset hallitsijat. Noin vuonna 1000 se joutui Puolalle ja 1029 Böömille. Bööminkin ylivallan aikana Määrillä oli toisinaan oma ruhtinas, useimmiten Böömin kuninkaan sukulainen, joka joskus oli jopa kuninkaan kilpailija.
Määristä tuli 1182 rajakreivikunta Pyhässä saksalais-roomalaisessa keisarikunnassa. Se liitettiin vuonna 1478 hetkellisesti Unkariin, jolta se palautui muodollisesti Böömille, jonka mukana se päätyi Itävallan alaisuuteen vuonna 1526. Uskonpuhdistuksella eri muodoissaan (hussilaisuus, luterilaisuus ja pietismi) oli kannattajia erityisesti Määrin alueella. Määriläisprotestantteja lähti huomattavia määriä pakoonmilloin? Yhdysvaltoihinkin asti, missä heistä muodostui yksi muun muassa Pennsylvanian vanhoillisten yhdyskuntien taustaryhmistä (vertaa Wachovia). Tšekkoslovakian osana Määri oli vuosina 1918–1992, ja Tšekkiin se on kuulunut vuodesta 1993.
Merkittäviä henkilöitä Määristä

Valentim Fernandes (14?? - Lissabon, 1518 tai 1519), kirjanpainaja ja kääntäjä
Comenius (1592-1670), modernin didaktiikan perustaja
Rochus Schüch (1788-1844), Pedro II:n opettaja Brasiliassa
Gregor Mendel (1822-1884), genetiikan perustaja
Sigmund Freud (1856-1939), psykoanalyysin perustaja
Ernst Mach (1838-1916), fyysikko ja filosofi
Edmund Husserl (1959-1938), fenomenologian perustaja
Alfons Mucha (1860-1939), taidemaalari ja graafinen suunnittelija, jugendliikkeen johtohahmo
Joseph Schumpeter (1883-1950), 1900-luvun merkittäviä taloustieteilijöitä
Kurt Friedrich Gödel (1906-1978), matemaatikko, jota pidetään yhtenä kaikkien aikojen suurimmista loogikoista
Ivan Lendl (1960), tennisammattilainen
Petra Kvitová (1990), tennisammattilainen
Tomáš Berdych (1985), tennisammattilainen
Valentin Stansel (1621-1705), tähtitieteilijä ja jesuiittapappi
Oskar Schindler (Svitavy, 1908 - Hildesheim, 1974), teollisuusmies, joka pelasti 1200 juutalaista kuolemalta holokaustin aikana
Leoš Janáček (1854-1928), säveltäjä, musiikkiteoreetikko, folkloristi ja opettaja
Otto Wichterle (1913-1998), tieteilijä ja keksijä, joka toimi pääasiassa makromolekulaarisen orgaanisen kemian alalla (piilolinssi, silon)
Adolf Loos (1870-1933), arkkitehti ja arkkitehtuuriteoreetikko; modernin arkkitehtuurin klassikko ja arkkitehtuuripurismin johtava edustaja|
Tomáš Baťa (1876-1932), kenkävalmistaja
Georg Placzek (1905-1955), fyysikko, osallistui Manhattan-projektiin
Tomáš Garrigue Masaryk (1850-1937), filosofi ja poliitikko, Tšekkoslovakian ensimmäinen presidentti
Zdeněk Burian (1905-1981), taidemaalari, kirjankuvittaja, paleontologian rekonstruoija
Milan Kundera (1929-2023), kirjailija
Mk-Sprint

Mk-Sprint eli moottorikelkka-sprint on moottorikelkkaenduron tyyppinen, mutta sitä luonteeltaan kevyempi kilpailulaji, jonka avulla voi tutustua moottorikelkkaurheiluun turvallisissa olosuhteissa. Kilpailu perehdyttää jokamieskelkkailijoita kilpailutoimintaan ja testaa ajokkien luotettavuutta sekä ajajien taitoja. Lajissa järjestetään suomenmestaruuskilpailuja.
Mk-Sprintin reitin on oltava pääosin vähintään 3 metriä leveä ja kilpailumatkan pituus on 4-6 kilometriä. Reitti ajetaan kolme kertaa ja lähtöjen yhteisaika ratkaisee voittajan. Moottorikelkkojen on oltava tehdasvalmisteisia ja rekisteröityjä vakiomoottorikelkkoja.
Lajin kilpailuluokat

SM-Pro
Semi-Pro
Harraste
SM-Sport 90
Juniorit 1 ja 2
Ladyt
Legendat
Historic
Jazz Jackrabbit

| Jazz Jackrabbit |
| --- | --- |

Kehittäjä:  Epic Games, Arjan Brussee
Julkaisija:  Epic Games
Ohjaaja:  Arjan Brussee
Tuottaja:  Tim Sweeney, Mark Rein
Suunnittelija:  Cliff Bleszinski, Arjan Brussee
Käsikirjoittaja:  Arjan Brussee
Taiteilija:  Nick Stadler
Säveltäjä:  Robert A. Allen
Pelisarja:  Jazz Jackrabbit
Julkaistu:   30. heinäkuuta 1994
Lajityyppi:  tasohyppely, shoot ’em up
Pelimuoto:  yksinpeli
Ikäluokitus:  ESRB: Kaikenikäisille  USK 6 
Alusta:  DOS
Lisenssi:  Suljettu lisenssi
Jakelumuoto:  levyke
Lisää peliartikkeleitaVideopelien teemasivulla
Infobox OK       : 
Jazz Jackrabbit on Epic MegaGamesin kehittämä tasohyppelypeli, joka on julkaistu vuonna 1994 DOSille.
Jazz Jackrabbitin tekivät Cliff Bleszinski ja Arjan Brussee. Heidän inspiraation lähteinään olivat klassiset konsolipelit kuten Super Mario Bros., Mega Man ja erityisesti nopeatahtinen Sonic the Hedgehog. Näistä syistä pelin grafiikka ja ohjaus olivat videopelimäisiä, ja pelissä kehotettiinkin pelaajaa hankkimaan pelaamista varten Super Nintendon peliohjainta muistuttava PC:n peliohjain. PC Format -lehti nimesi Jazz Jackrabbitin tittelillä "Arcade Game of the Year".
Pelin juoni

Kolmetuhatta vuotta Aisopoksen sadun Kilpikonna ja jänis tapahtumien jälkeen vihamielisyydet kilpikonnien ja jänisten välillä jatkuvat. Jazz Jackrabbit vierailee useilla eri planeetoilla pelastaakseen prinsessa Eva Earlongin ja jänisten kotiplaneetta Carrotuksen ilkeän Devan Shellin ja hänen Turtle Terrorists -järjestönsä hirmuvallalta.
Pelaaminen

Jazz Jackrabbit on peliohjaukseltaan samantyyppinen kuin Sonic the Hedgehog -pelit. Peli koostuu kuudesta episodista; jokainen episodi sisältää kolme planeettaa, joissa on kussakin kaksi kenttää, kolmiulotteinen bonuskenttä josta voi löytää piilotetun erikoisjalokiven, sekä loppupomon kenttä. Jazzilla on elinvoimamittari, jossa oleva elinvoima vähenee kun viholliset koskettavat häneen. Elinvoima lisääntyy kun Jazz kerää porkkanoita. Jos elinvoimamittari tyhjenee, Jazz menettää yhden lisäelämän ja aloittaa kentän joko alusta tai viimeisimmästä tallennuspisteestä. Jazz voi tappaa vihollisensa sinisellä pistoolillaan, johon hän voi kerätä erilaisia ammuksia joiden tuhovoima vaihtelee.
Alun perin peliä myytiin levykkeillä, joilla oli joko kolme ensimmäistä tai viimeistä episodia, tai sitten kaikki episodit. Myöhemmin julkaistiin CD-ROM-versio, jossa oli kaikki kuusi episodia, kolme uutta episodia ja jouluteemainen vuonna 1994 tehty Holiday Hare -lisäosa.
Shareware-julkaisut

Jazz Jackrabbitia julkaistiin shareware-muodossa, joka sisälsi ensimmäisen episodin. Joulukuussa 1994 julkaistiin ilmaiseen levitykseen episodi Holiday Hare. Vuonna 1995 julkaistiin toinen Holiday Hare uusilla kentillä. Holiday Hare -lisäosia pystyi pelaamaan vaikkei omistanutkaan muita osia Jazz Jackrabbitista.
Muut julkaisut

OpenJazz on pelimoottori, jonka loi Alister Thomson vuonna 2005 Linuxille ja Microsoft Windowsille, porttaukset tehtiin Sega Dreamcastille, GP2X:lle, GP32:lle, PlayStation Portable:lle ja Windows Mobile -pohjaisille taskukokoisille PC/PDA-laitteille.
JCS'94 on kenttäeditori Jazz Jackrabbitille. Se on yli kaksi vuotta vanhempi projekti kuin OpenJazz.
Aiheesta muualla

Jazz Jackrabbit MobyGamesissa (englanniksi)
Jazz 2 Online (J2O), the hub of the Jazz Jackrabbit community (englanniksi)
JazzJackrabbit Community Forums (JCF), keskustelualue Jazz 2 Onlinesta (englanniksi)
Earlong Royal Encyclopedia (ERE), wiki Jazz 2 Onlinesta (englanniksi)
Haze's Hideout JJ1 page } (englanniksi)
DOS Games Archive | Jazz Jackrabbit (Arkistoitu – Internet Archive) (englanniksi)
OpenJazz JCF thread (englanniksi)
OpenJazz -nettisivu (englanniksi)
JCS'94 -nettisivu (englanniksi)
Nicolas Hoydonckx

Nicolas Hoydonckx (29. joulukuuta 1900 Zolder, Belgia – 4. helmikuuta 1985) oli belgialainen jalkapalloilija, pelipaikaltaan vasen laitapuolustaja.
Hoydonckx debytoi Belgian A-maajoukkueessa helmikuussa 1928 ja pelasi joukkueessa 36 ottelua. Hän pelasi vuoden 1930 maailmanmestaruuskilpailuissa ja kesäolympialaisissa 1928.
Nicolas Hamilton

| Nicolas Hamilton |
| --- | --- |

Henkilötiedot
Kansalaisuus:   Iso-Britannia
Moottoriurheilija
British Touring Car Championship
Esikoiskausi:  2015
Nykyinen talli:  Audi
Kilpailuja:  3
Voittoja:  0
Paalupaikkoja:  0
Nopeimpia kierroksia:  0
Aiheesta muualla
nicolashamilton.com
Nicolas Carl "Nic" Hamilton (s. 28. maaliskuuta 1992 Stevenage, Iso-Britannia) on brittiläinen autourheilija, joka kilpailee vuonna 2014 European Touring Car Cupissa Baporo Motosportin SEAT Leónilla. Hamiltonilla on CP-vamma, joten hän kilpailee varta vasten hänelle suunnitellulla autolla. Hän sai paljon huomiota medialta ja faneilta vuonna 2011, kun hän debytoi Britteinsaarten Renault Clio -cupissa ollen ensimmäisessä kilpailussaan viimeinen. Aiemmin Hamilton tarvitsi liikkumiseensa pyörätuolia, mutta nykyään hän pystyy kävelemään. Hamilton on nähty usein myös Formula 1 -varikolla seuraamassa velipuolensa, F1:n maailmanmestarin Lewis Hamiltonin otteita. Nicolas Hamilton on 161 senttimetriä pitkä ja painaa 64 kilogrammaa. Hänen tavoitteenaan on ajaa joku päivä DTM:ssä tai muussa vastaavassa sarjassa.
Vuonna 2015 Hamilton kilpailee British Touring Car Championship -sarjassa.
Käännös suomeksi
Nakkelit

| Nakkelit |
| --- | --- |
 Pähkinänakkeli (Sitta europaea)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Nakkelit Sittidae  Lesson, 1828
Katso myös
   Nakkelit Wikispeciesissä   Nakkelit Commonsissa 
Infobox OKNimi-testi OK: 
Nakkelit eli vanhalta nimeltään pähkinänakkelit (Sittidae) on heimo pienenkokoisissa varpuslinnuissa. Niitä löytyy luonnonvaraisina pohjoiselta pallonpuoliskolta ympäri maailmaa.  Nakkelit elävät usein metsissä, tosin muutamat lajit ovat sopeutuneet elämään kivisilläkin paikoilla. Nakkelit pystyvät kävelemään puuta alaspäin pää edellä, mitä esimerkiksi tikat eivät osaa. Nakkeleilla on iso pää, lyhyt pyrstö ja voimakas nokka ja jalat. Niiden muoto on nakkeleille luonteenomainen, nakkelin pystyy tunnistamaan, jos tuntee yhdenkin nakkelilajin. 
Nakkelit syövät pääosin hyönteisiä, pähkinöitä ja siemeniä. 
Pesä on yleensä kolossa tai lohkeamassa, ja jotkut lajit pienentävät koloaan rakentamalla mudasta petolintujen varalta.
Heimoon kuuluu 28 lajia ja 3 sukua. Nakkeleiden sukuun kuuluu 25 lajia, helmikiipijöihin 2 lajia ja kalliokiipijä muodostaa oman sukunsa.
Suvut > Helmikiipijät Salpornis

Afrikanhelmikiipijä Salpornis salvadori
Intianhelmikiipijä Salpornis spilonota
Suvut > Nakkelit Sitta

| --- | --- |
 Aasiannakkeli Sitta castanea  Algeriannakkeli Sitta ledanti  Amerikannakkeli Sitta carolinensis  Assaminnakkeli Sitta nagaensis  Burmannakkeli Sitta victoriae  Filippiiniennakkeli Sitta oenochlamys  Himalajannakkeli Sitta himalayensis  Idänkallionakkeli Sitta tephronota  Isonakkeli Sitta magna  Kallionakkeli Sitta neumayer  Kashmirinnakkeli Sitta cashmirensis  Kaunonakkeli Sitta formosa  Kiinannakkeli Sitta villosa:  Korsikannakkeli Sitta whiteheadi  Mustalakkinakkeli Sitta leucopsis  Mustaotsanakkeli Sitta frontalis  Mäntynakkeli Sitta pygmaea  Punarintanakkeli Sitta krueperi  Pähkinänakkeli Sitta europaea  Ruskopäänakkeli Sitta pusilla  Siperiannakkeli Sitta arctica  Sundannakkeli Sitta azurea  Valkokulmanakkeli Sitta canadensis  Vietnaminnakkeli Sitta solangiae  Yunnaninnakkeli Sitta yunnanensis
Suvut > Lajit, joilla on oma sukunsa

Kalliokiipijä Tichodroma muraria
Napo

Maakunta Ecuadorin kartalla.
Napo on yksi Ecuadorin 24 maakunnasta. Sen pääkaupunki on Tena. Napon pinta-ala on 12 483 neliökilometriä ja väkiluku vuonna 2018 oli noin 128 300.
Aiheesta muualla

Kuvia tai muita tiedostoja aiheesta Napo Wikimedia Commonsissa
Ecuadorin maakunnat
Azuay
Bolívar
Cañar
Carchi
Chimborazo
Cotopaxi
El Oro
Esmeraldas
Galápagos
Guayas
Imbabura
Loja
Los Ríos
Manabí
Morona-Santiago
Napo
Orellana
Pastaza
Pichincha
Santa Elena
Santo Domingo de los Tsáchilas
Sucumbíos
Tungurahua
Zamora-Chinchipe
Neal Maupay

Neal Maupay alle 19-vuotiaiden maaottelussa vuonna 2015.
Neal Maupay (s. 14. elokuuta 1996 Versailles) on ranskalainen jalkapalloilija, joka pelaa hyökkääjänä. Hän edustaa Englannin Valioliigassa pelaavaa Evertonia.
Maupay on edustanut kotimaassaan OGC Niceä, AS Saint-Étienneä ja lainasopimuksella Stade Brestoisia. Hän on pelannut Ranskan pääsarjassa 59 ottelua ja tehnyt niissä seitsemän maalia. Kesällä 2017 hän siirtyi Englannin mestaruussarjassa pelaavaan Brentfordiin, jossa hän pelasi 85 liigaottelua ja teki ensimmäisellä kaudella 12 ja toisella 25 maalia.
Maupay siirtyi kesällä 2019 Brighton & Hove Albioniin ja teki elokuussa ensimmäisessä valioliigaottelussaan maalin Brightonin voittaessa Watfordin 0–3. Hän teki maalin myös viidennessä liigaottelussaan Burnleyä, kahdeksannessa ottelussaan Tottenham Hotspuria vastaan ja kymmenennessä ottelussaan Evertonia vastaan sekä joulukuussa kolmessa peräkkäisessä ottelussa Arsenalia, Wolverhamptonia ja Crystal Palacea vastaan. Helmikuussa hän teki maalin Sheffield Unitedia vastaan sekä sarjatauon jälkeen vielä Arsenalia ja Southamptonia vastaan, joten koko kauden saldoksi tuli kymmenen maalia 37 liigaottelussa. Kaudella 2020–2021 Maupay pelasi 33 valioliigaottelua ja teki niissä kahdeksan maalia, joista kaksi kauden toisessa ottelussa Newcastlea vastaan. Kaudella 2021–2022 hän pelasi 32 valioliigaottelua ja teki niissä kahdeksan maalia.
Maupay siirtyi elokuussa 2022 valioliigaseura Evertoniin. Hän pelasi kaudella 2022–2023 Valioliigassa 27 ottelua ja teki niissä yhden maalin, joka syntyi hänen kauden toisessa ottelussaan West Hamia vastaan. Kauden 2023–2024 alussa Maupay pelasi kaksi valioliigaottelua Evertonissa mutta siirtyi syyskuun alussa kauden loppuun kestäneelle lainalle Brentfordiin, jossa hän pelasi 29 valioliigaottelua ja teki niissä kuusi maalia.
Maupay on pelannut useissa Ranskan nuorisomaajoukkueissa. Hän pelasi kaksi ottelua alle 19-vuotiaiden Euroopan-mestaruuskilpailuissa 2015.
Namacurran piiri

| Namacurran piiri Distrito de Namacurra |
| --- | --- |
 Namacurran  piirin sijainti Mosambikissa.
 Koordinaatit: 17.4930°S, 37.0302°E 
Valtio:  Mosambik
Maakunta:  Zambezia
Hallinto:  
 – hallinnollinen keskus:  Namacurra
 – johtaja:  Pedro Fazenda Sapange
Pinta-ala  (2019):  1 798 km²
Väkiluku (2022)  (ennuste):  251 294
Namacurran piiri (port. Distrito de Namacurra) on Mosambikin Zambezian maakuntaan kuuluva piiri. Piirikeskus on Namacurran taajama tai kylä, joka sijaitsee linnuntietä 45 kilometriä maakuntakeskus Quelimanesta koilliseen. Mosambikin kansallinen valtatie N1 kulkee Nacamurran kautta.
Piiri ja sen naapurit, aluehallinto

Namacurran piiriä rajaa etelässä Intian valtameri, lounaassa Nicoadalan piiri, pohjoisessa Mocuban piiri ja idässä Maganja da Costan piiri.
Piirin pinta-ala vaihtelee lähteestä riippuen kymmenkunta prosenttia ja on noin 1 798 neliökilometriä (2019, 1997), muiden lähteiden mukaan 2 041 km² (1997), 2 028 km² (2007) tai 2 021 km² (2021). Vuonna 1980 pinta-alaksi ilmoitettiin jopa 3 941 km² (1980). Vuonna 1986 piiri kuitenkin supistui, kun se menetti kolme paikkakuntaa nykysen piirin lounaispuolelle perustetulle Nicoadalan piirille.
Paikallistasolla Namacurran piiri jakautuu kahteen hallinto-alueeseen (port. postos administrativos): P.A. Macusse ja P.A. Namacurra. Hallintoalueet jaetaan edelleen paikkakuntiin (localidades), joita vuonna 2007 oli yhdeksän.
Väestö

Mosambikin tilastoviranomaisen väkilukuarvio on 251 294 asukasta (2022). Edellisten vuosikymmenten aikana väkiluku on kehittynyt seuraavasti: 163 128 (VL 1980), 160 879 (VL 1997); 188 322 tai 186 410 (VL 2007) ja 242 126 (VL 2017, prel.).
Väestöstä lukutaidottomia on 54,1 prosenttia (2021). kun aiemmin heitä oli 78,2 % (1997). Miehillä lukutaito oli tuolloin 2,5 kertaa yleisempää kuin naisilla (1997). Väestön valtakieli on paikalliskieliin lukeutuva lomwe (elomwe) eli länsimakuan kieli (1997). Mosambikin virallista kieltä portugalia puhui vain 29,2 prosenttia piirin asukkaista; miehet yli kaksi ja puoli kertaa naisia useammin (1997).
Väestönkasvun seurauksena yli puolet maakunnan väestöstä on lapsia ja nuoria (0–17-vuotiaita); Mosambikin tilastoviraston (INE) väestöennusteen (2022) mukaan alle 20-vuotiaita oli Maganja da Costan piirin asukkaista 59,7 prosenttia (149 975/251 294). Unescon Zambeziaan keskittyvän raportin ja maakunnan terveystilaston mukaan mukaan lasten moniulotteinen köyhyys on Zambezian maakunnassa erittäin yleistä (59,1 % lapsista). Lisäksi esimerkiksi alle 5-vuotiaitten krooninen aliravitsemus (44,6 %) ja anemia sekä lapsikuolleisuus (6,84 %) on hyvin korkealla tasolla (2015–2018). Yleisesti koko Mosambik lukeutuu matalan tulotason maiden keskiarvoa alhaisemmalle tulotasolle, mikä osaltaan kuvastaa äärimmäisen köyhyyden yleisyyttä koko maassa.
Talous

Maatalous, karjankasvatus ja kauppa ovat keskeisiä elinkeinoja. Nautakarjaa, vuohia, sikoja, kanoja ja ankkoja kasvatetaan ja myydään vähittäismyyntinä. Maataloustuotteista tärkeimpiin lukeutuvat maissi, maapähkinät, bataatti, maniokki, pavut ja  cashewpähkinät.
Neal Cassady

| Neal Cassady |
| --- | --- |
 Neal Cassady 1960-luvulla
Henkilötiedot
Syntynyt: 8. helmikuuta 1926 Salt Lake City, Utah, Yhdysvallat
Kuollut: 4. helmikuuta 1968 (41 vuotta) San Miguel de Allende, Guanajuato, Meksiko
Ammatti:  kirjailija, runoilija
Puoliso:  LuAnne Henderson (vih. 1945; mitätöity 1948) Carolyn Cassady (vih. 1948; ero 1963)
Lapset:  5
Kirjailija
Tuotannon kieli: englanti
Kirjallinen suuntaus: beat-kirjallisuus
Aiheesta muualla
Löydä lisää kirjailijoitaKirjallisuuden teemasivulta
Neal Leon Cassady (8. helmikuuta 1926 Salt Lake City, Utah – 4. helmikuuta 1968 San Miguel de Allende, Meksiko) oli yhdysvaltalainen runoilija ja kirjailija, joka oli yksi beat-sukupolven tärkeistä hahmoista ja myöhemmin osana 1960-luvun vastakulttuuria ja psykedeelistä liikettä. Hän esiintyy Dean Moriarty -nimisenä hahmona Jack Kerouacin romaanissa Matkalla ja nousi kuuluisuuteen romaanin julkaisun jälkeen vuonna 1957.
Neal Cassady syntyi Utahin Salt Lake Cityssä, kun hänen vanhempansa olivat pysähtyneet kaupungissa matkallaan Los Angelesiin. Pian tämä jälkeen perhe muutti Coloradon Denveriin, missä Cassady kasvoi vanhempiensa eron jälkeen alkoholisoituneen parturi-isänsä kanssa. Nuoruudessaan hän varasteli autoja ja joutui vuonna 1944 vankilaan ollessaan 18-vuotias. 19-vuotiaana Cassady tapasi New Yorkin Columbian yliopistossa opiskelleen denveriläisen Hal Chasen, joka vietti kesälomaa kotikaupungissaan. Chase tunsi New Yorkissa Jack Kerouacin ja Allen Ginsbergin, ja palatessaan yliopistoon hän esitteli Neal Cassadyn kirjoittamia kirjeitä tutuilleen. Seuraavana talvena Cassady saapui itse New Yorkiin 16-vuotiaan vaimonsa, LuAnne Hendersonin kanssa. Cassadyn saapumista New Yorkiin pidetään tärkeänä tapahtumana koko beat-sukupolven muodostumisessa.
Cassadyn intohimoinen elämäntyyli oli toimi varsin merkittävänä inspiraation lähteenä kirjailija Jack Kerouacille. Cassadyn innoittamana Kerouac lähti keväällä 1947 matkalle, josta myöhemmin muodostui pohja Kerouacin kuuluisimmalle romaanille, Matkalla (1957). Tämän lisäksi Neal Cassady esiintyy keskeisenä hahmona myös useissa muissa Kerouacin romaaneissa. New Yorkissa runoilija Allen Ginsbergilla ja Neal Cassadylla oli romanttinen suhde. Myöhemmin Neal Cassady vaikutti osana kirjailija Ken Keseyn seuruetta. Hän kuoli 41-vuotiaana Meksikon San Miguel de Allenden kaupungissa 4. helmikuuta 1968 juotuaan barbituraatin ja oluen sekoitusta, ja hänet löydettiin maahan lyyhistyneenä rautatien varresta.
Neljän keisarin vuosi

Neljän keisarin vuosi on puolentoista vuoden aika, joka alkaa keisari Neron itsemurhasta heinäkuusta 68 ja päättyy joulukuuhun 69. Sinä aikana Rooman valtakuntaa hallitsi neljä keisaria peräjälkeen. He olivat Galba, Otho, Vitellius ja Vespasianus.
Neron kuoleman jälkeen vuonna 68 Roomassa syttyi sisällissota, jossa valtaan nousi kolme roomalaista yksi toisensa jälkeen ja kukistui lyhyen valtaskauden jälkeen, kunnes Titus Flavius Vespasianus vakiintui valtakunnan keisariksi.
Keisarit

Galba kesäkuu 68 – 15. tammikuuta 69 (salamurhattiin)
Otho 15. tammikuuta 69 – 16. huhtikuuta 69 (teki itsemurhan)
Vitellius 16. huhtikuuta 69 – 20. joulukuuta 69 (murhattiin)
Vespasianus joulukuu 69 - (osa maakunnista julisti hänet keisariksi kesällä 69)
Newark (täsmennyssivu)

Newark voi tarkoittaa muun muassa seuraavia:
Paikkakuntia > Yhdistyneessä kuningaskunnassa

Newark-on-Trent, kaupunki Nottinghamshiressä Englannissa; Newark-nimisistä paikoista vanhin
Paikkakuntia > Yhdysvalloissa

Newark, Arkansasissa
Newark, Delawaressa
Newark, Etelä-Dakotassa
Newark, Illinoisissa
Newark, Indianassa
Newark, Kaliforniassa
Newark, Länsi-Virginiassa
Newark, Marylandissa
Newark, Missourissa
Newark, New Jerseyssä
Newarkin kansainvälinen lentoasema
Newark, New Yorkissa
Newark, Ohiossa
Newark, Texasissa
Newark, Vermontissa
Newark, Wisconsinissa
Muita merkityksiä

HMS Newark (1695), Britannian Kuninkaallisen laivaston kolmannen luokan linjalaiva
USS Newark (C-1), Yhdysvaltain laivaston panssarikansiristeilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Newark”, voi hakea sivunnimihaulla, laajalla sivunnimihaulla tai tekstihaulla.